
 	PUHEENJOHTAJAN TERVEISET

Seuran talvikokous pidettiin 24.2.2026 Reposelän majalla. Johtokunnan muodostavat seuraavat henkilöt: Hannu Puirava (pj.), Arto Laurila (vpj.), Erika Eskola (siht.), Antti Koivisto, Kari Kampman, Teemu Harju ja Maria Liikanen. Hirvien kaatolupia anotaan hieman enemmän kuin viime vuonna. Haulikkoradoilla järjestetään ammuntoja tänäkin kesänä, mutta ammunnanvalvojia tarvitaan lisää haulikkoradoille.
Kevätkauden talkoot pidetään perjantaisin 8.5., 22.5. ja 5.6.  17.30-20.30 sekä lauantaisin 9.5., 23.5. ja 6.6. klo 9-12. Ampumakokeet, harjoitusammunnat ja muut asiat löydät seuran nettisivuilla www.kem.fi ja Facebookissa Kiimingin Erämiehet Ry. 
Kevätterveisin, Hannu Puirava

Talvikokouksen muita päätöksiä:
· Liittymismaksu	200 €		Pienriistan kausilupamaksu	60 €
· Jäsenmaksu	60 €		Kannattaja- ja yhteisöjäsen	60 €/ 180 € 
· Kilpailijalisenssi	50 €		Talkoovelvoitemaksu 40 €/kerta, 3 kertaa/vuosi	
· Päivälupa	10 € (vesilintu, kyyhky ja jänis)

Tämän tiedotteen mukana on seuran jäsenkortti/pankkisiirtolomake. Maksakaa maksut eräpäivään mennessä ja säilyttäkää kuitti maksusta. Pienriistan kausiluvat tulee olla maksettuna ehdottomasti eräpäivään mennessä.  Eräpäivän jälkeen maksettu pienriistan kausilupamaksu palautetaan ja tilalle otetaan uusi kausilupametsästäjä. Muista käyttää viitenumeroa maksussa, uudelleen lähetettävästä laskusta peritään 5€ lisämaksu. 
KOKOUSKUTSU
Seuran kesäkokous pidetään Reposelän majalla 4.8.2026 klo 19.00. Kokouksessa käsitellään sääntöjen määräämät asiat. Kokouksessa vahvistetaan syksyn 2026 hirvijahtiin ilmoittautuneiden nimilista. Hirvenmetsästyksen osallistumismaksu maksetaan suoraan seuran tilille henkilökohtaista viitenumeroa käyttäen. -Johtokunta                                              

Johtokunnan päätöksen mukaisesti syksyn 2026 hirvijahtiin osallistuvien on ilmoittauduttava viimeistään 31.7.2026 vuoden 2025 hirvijohtajille. Uudet hirvijahtiin haluavat jäsenet ilmoittautuvat 31.7.2026 mennessä seuran puheenjohtajalle Hannu Puiravalle puh. 040 5814807 tai seuran sihteerille Erika Eskolalle puh. 044 4333104. 
Huomaathan, että hirviseurueeseen ampujaksi pyrkivän on suoritettava vähintään kaksi harjoitusammuntakertaa, joista toinen voi olla virallinen hirvimerkkiammunta. Kyläporukoiden johtajat vastaavat harjoitusammuntojen valvonnasta.

Oma riista aluetunnukset vaihtuvat joka vuosi ja julkaistaan toisessa jäsentiedotteessa vain sähköisesti. www.kem.fi/tiedotuksia



Ajankohtaiset tiedotteet ja seuran järjestämät tapahtumat löytyvät seuran verkkosivuilta ja Facebookista. Paperinen jäsentiedote koteihin lähetetään vain keväällä jäsenmaksujen yhteydessä, toinen jäsentiedote julkaistaan syksyllä Facebookissa ja seuran verkkosivuilla.

Hirvipeijaiset
Kiimingin Erämiehet järjestää hirvipeijaiset Reposelässä pyhäinpäivänä 31.10.2026 klo 12.00–15.00 maanvuokraajille ja seuran jäsenille perheineen. Peijaisissa arvotaan yhden aikuisen hirven lihat läsnä olevien maanvuokraajien kesken.

